मक्खन लाल गोयल बने आचार्य श्री महाप्रज्ञ चैरिटेबल ट्रस्ट के प्रधान
आचार्यश्री महाप्रज्ञ चैरिटेबल ट्रस्ट सिरसा की एक चुनावी बैठक प्रधान पदम जैन की अध्यक्षता में आयोजित की गई। सर्वप्रथम बैठक में पिछले 11 वर्षों में ट्रस्ट द्वारा जरूरतमंद लोगों को चिकित्सा के क्षेत्र में उपलब्ध करवाई गई सेवाओं के बारे में विस्तारपूर्वक जानकारी दी गई इसके बाद आगामी दो वर्षों के लिए सर्वसम्मति से चुनाव किया गया जिसमें अणुव्रत महासमिति के राष्ट्रीय कोषाध्यक्ष मक्खन लाल गोयल को प्रधान का दायित्व दिया गया। उनके साथ संजय जैन एडवोकेट को सचिव, दीपक जैन पुगलिया को कोषाध्यक्ष, संजय गर्ग को उपप्रधान उमेश जैन को सहसचिव की जिम्मेदारी दी गई। इसी दौरान समाजसेवी ओमप्रकाश जैन को सर्वसम्मति से ट्रस्ट का नया सदस्य स्वीकार किया गया। नव प्रधान मक्खन लाल गोयल ने कहा कि ट्रस्ट के सदस्यों ने उन पर जो विश्वास व्यक्त किया है वे उस पर खरा उतरने का प्रयास करेंगे। इस अवसर पर हनुमान मल गुजरानी, संजीव जैन एडवोकेट, सुरेश गोयल, ज्ञान जैन, देवेंद्र डागा, संदीप पुगलिया, रविंद्र गोयल एडवोकेट, सुशील डुंगाबुंगा वाले मौजूद थे।
bho_Deva hin_Deva